CELEX: 32008D0364
Language: sl
Date: 2008-04-28 00:00:00
Title: 2008/364/ES: Odločba Komisije z dne 28. aprila 2008 o odobritvi metod za razvrščanje prašičjih trupov v Litvi (notificirano pod dokumentarno številko C(2008) 1595)

9.5.2008   
            
            
               SL
            
            
               Uradni list Evropske unije
            
            
               L 125/32
            
         
      ODLOČBA KOMISIJE
   
   z dne 28. aprila 2008
   o odobritvi metod za razvrščanje prašičjih trupov v Litvi
   (notificirano pod dokumentarno številko C(2008) 1595)
   (Besedilo v litovskem jeziku je edino verodostojno)
   (2008/364/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984 o določitvi lestvice Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da je treba prašičje trupe razvrščati z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa. Odobritev metode za razvrščanje prašičev je odvisna od skladnosti metode z maksimalnim odstopom statistične napake pri ocenjevanju. To odstopanje določa člen 3(2) Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Litovska vlada je Komisijo prosila za odobritev štirih metod za razvrščanje prašičjih trupov ter predložila rezultate svojih preskusov razseka v drugem delu protokola v skladu s členom 3(3) Uredbe Komisije (EGS) št. 2967/85.
            
         
               (3)
            
            
               Preučitev tega zahtevka je pokazala, da so pogoji za odobritev navedenih metod razvrščanja izpolnjeni.
            
         
               (4)
            
            
               Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj. Zato se lahko zdaj veljavna odobritev prekliče.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Za razvrščanje prašičjih trupov v Litvi se v skladu z Uredbo (EGS) št. 3220/84 odobri uporaba naslednjih metod:
   
               1.
            
            
               naprava, imenovana Fat-O-Meat’er (FOM), in z njo povezane metode ocenjevanja, ki so podrobno opredeljene v delu 1 Priloge;
            
         
               2.
            
            
               naprava, imenovana Hennessy Grading Probe (HGP 7), in z njo povezane metode ocenjevanja, ki so podrobno opredeljene v delu 2 Priloge;
            
         
               3.
            
            
               naprava, imenovana IM-03, in z njo povezane metode ocenjevanja, ki so podrobno opredeljene v delu 3 Priloge;
            
         
               4.
            
            
               naprava, imenovana dvotočkovna metoda (ZP), pri kateri se meri z ravnilom (metoda merjenja z ravnilom – „ruler method“), in z njo povezane metode ocenjevanja, podrobno opredeljene v delu 4 Priloge.
            
         Ročna metoda (ZP) se lahko uporablja samo v klavnicah, kjer število zaklanih prašičev na teden ne presega 200.
   Člen 2
   Spremembe naprav ali metod ocenjevanja niso dovoljene.
   Člen 3
   Ta odločba je naslovljena na Republiko Litvo.
   
      V Bruslju, 28. aprila 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 1197/2006 (UL L 217, 8.8.2006, str. 6).
   
      PRILOGA
      METODE ZA RAZVRŠČANJE PRAŠIČJIH TRUPOV V LITVI
      Del 1
      FAT-O-MEAT’ER (FOM)
      
                  1.
               
               
                  Razvrščanje prašičjih trupov se opravi z napravo, imenovano „Fat-O-Meat’er (FOM)“.
               
            
                  2.
               
               
                  Naprava je opremljena s sondo premera 6 milimetrov, ki vsebuje fotodiodo tipa Siemens SFH 950/960 ter ima obratovalno razdaljo med 3 in 103 milimetri. Rezultati meritev se računalniško preračunajo v predvideni delež mesnatosti.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 59,98500 – 0,20051 × F1 – 0,62340 × F2 + 0,21878 × M2
                  pri čemer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              F1
                           
                           
                              =
                           
                           
                              debelina maščobnega tkiva (vključno s kožo) v milimetrih, merjena med 3. in 4. vretencem, 8 cm od klavne linije,
                           
                        
                              F2
                           
                           
                              =
                           
                           
                              debelina maščobnega tkiva (vključno s kožo) v milimetrih, merjena med 3. in 4. zadnjim rebrom, 6 cm od klavne linije,
                           
                        
                              M2
                           
                           
                              =
                           
                           
                              debelina pustega mesa v milimetrih, merjena med 3. in 4. zadnjim rebrom, 6 cm od klavne linije.
                           
                        Ta enačba velja za trupe, ki tehtajo med 50 in 110 kilogrami.
               
            Del 2
      HENNESSY GRADING PROBE (HGP7)
      
                  1.
               
               
                  Razvrščanje prašičjih trupov se opravi z napravo, imenovano „Hennessy grading probe (HGP 7)“.
               
            
                  2.
               
               
                  Naprava je opremljena s sondo premera 5,95 mm (in ima 6,3 mm rezila na vsaki strani sonde pri vrhu), ki vsebuje fotodiodo (Siemens LED tipa LYU 260-EO in fotodetektor tipa 58 MR) in ima obratovalno razdaljo med 0 in 120 milimetri. Rezultati meritev se preračunajo v predviden delež mesnatosti z uporabo HGP 7 samega ali računalnika, ki je povezan z njim.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 62,56600 – 0,85013 × F2 + 0,16150 × M2
                  pri čemer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              F2
                           
                           
                              =
                           
                           
                              debelina maščobnega tkiva (vključno s kožo) v milimetrih, merjena med 3. in 4. zadnjim rebrom, 6 cm od klavne linije,
                           
                        
                              M2
                           
                           
                              =
                           
                           
                              debelina pustega mesa v milimetrih, merjena med 3. in 4. zadnjim rebrom, 6 cm od klavne linije.
                           
                        Ta enačba velja za trupe, ki tehtajo med 50 in 110 kilogrami.
               
            Del 3
      IM-03
      
                  1.
               
               
                  Razvrščanje prašičjih trupov se opravi z napravo, imenovano „IM-03“.
               
            
                  2.
               
               
                  Naprava je opremljena z igelno optično sondo (enovrstični bralnik SLS01) s 7-milimetrskim premerom. Sonda vsebuje vrsto tipal CIS (contact image sensor) in zelenih svetlečih diod. Obratovalna razdalja je med 0 in 132 mm.
               
            
                  3.
               
               
                  Delež mesnatosti trupa se izračuna v skladu z naslednjo enačbo:
                  
                      = 62,01600 – 0,78101 × F2 + 0,17202 × M2 – 0,03763 × W
                  pri čemer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              F2
                           
                           
                              =
                           
                           
                              debelina maščobnega tkiva (vključno s kožo) v milimetrih, merjena med 3. in 4. zadnjim rebrom, 6 cm od klavne linije,
                           
                        
                              M2
                           
                           
                              =
                           
                           
                              debelina pustega mesa v milimetrih, merjena med 3. in 4. zadnjim rebrom, 6 cm od klavne linije,
                           
                        
                              W
                           
                           
                              =
                           
                           
                              živa teža trupa v kilogramih.
                           
                        Ta enačba velja za trupe, ki tehtajo med 50 in 110 kilogrami.
               
            Del 4
      ROČNA METODA (ZP)
      
                  1.
               
               
                  Razvrščanje prašičjih trupov se opravi z uporabo „ročne metode (ZP) ali dvotočkovne metode“, pri kateri se meri z ravnilom.
               
            
                  2.
               
               
                  Pri tej metodi se lahko uporabi ravnilo, s katerim je mogoče po ustrezni enačbi določiti parametre. Metoda temelji na ročnem merjenju maščobnega tkiva in debeline mišice na vzdolžni osi razkosanega trupa.
               
            
                  3.
               
               
                  Delež mesnatosti trupov se izračuna v skladu z naslednjo enačbo:
                  
                      = 54,57800 – 0,47534 × F + 0,27035 × M – 0,09201 × W
                  pri čemer je:
                  
                              
                                 
                           
                           
                              =
                           
                           
                              ocenjeni odstotek mesnatosti trupa,
                           
                        
                              F
                           
                           
                              =
                           
                           
                              debelina maščobnega tkiva (vključno s kožo) v milimetrih, merjena na klavni liniji trupa na najbolj vitkem mestu nad musculus gluteus medius,
                           
                        
                              M
                           
                           
                              =
                           
                           
                              debelina mišice ledij v milimetrih, merjena na klavni liniji trupa kot najkrajša povezava med sprednjim (lobanjskim) delom mišice gluteus medius in gornjim (hrbtnim) robom hrbteničnega kanala,
                           
                        
                              W
                           
                           
                              =
                           
                           
                              živa teža trupa v kilogramih.
                           
                        Ta enačba velja za trupe, ki tehtajo med 50 in 110 kilogrami.